**AJUNTAMENT DE CAPELLADES**

1. **LECTURA I APROVACIÓ DE LES ACTES ANTERIORS NÚM. 4 i 5 DEL 16/04/2014 i 29/04/2014.**

Obert l’acte i comprovat per la secretària l’existència del quòrum necessari perquè pugui ser iniciada la sessió i donat que les actes núm. 4 del dia 16/04/2014,i núm.5 del dia 29/04/2014 han estat distribuïdes entre els/les Srs/es assistents, és donen per llegides (art. 110.3 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya).

Seguidament el Sr. alcalde, Marcel·lí Martorell i Font, pregunta als assistents si hi ha alguna rectificació a fer a les actes anteriors.

**Acta núm. 4 del dia 16/04/2014.**

Per part de Secretaria s’indica que s’ha de fer la següent correcció:

Final pàgina 64,on consta:

VdC-CUP

Sr. Aarón Alcázar i Gutiérrez voten a favor

Ha de constar

PSC

Sr. Aarón Alcázar i Gutiérrez i Sr. Pedro Pérez i Monteagudo votaran a favor

**Grup Municipal d’ERC**

El Sr. Àngel Soteras i Largo, indica que s’han de fer les següents correccions a l’acta del dia 16/12/2014.

Pàgina 33,segon paràgraf, on diu “Tema de viabilitat” ha de constar “Tema de vialitat.

Pàgina 65,a l’últim paràgraf consta “l’entitat capelladina La Xarxa.., ha de constar “l’entitat capelladina Càritas”.

**Passada a votació** l’acta núm. 4 del dia 16/04/2014 es aprovada per la unanimitat dels tretze regidors assistents al Ple, dels tretze que componen de dret aquesta corporació.

**Acta núm. 5 del dia 29/04/2014.**

En no haver cap rectificació a fer, el Sr. alcalde proposa al Ple de l’Ajuntament l’aprovació de l’acta nún.2 del dia 21/02/2013.

**Passada a votació** l’acta núm. 5 del dia 29/04/2014 es aprovada per la unanimitat dels tretze regidors assistents al Ple, dels tretze que componen de dret aquesta corporació.

1. **NOMENAMENT SR. PEDRO PÉREZ MONTEAGUDO EN ORGANISMES COL·LEGIATS QUE SIGUIN COMPETÈNCIA DEL PLE: OA LLAR D’INFANTS VAILETS I FUNDACIÓ CONSORTS GUASCH DE CAPELLADES.**

ORGANISME AUTÒNOM LLAR D’INFANTS “VAILETS” DE CAPELLADES.

Atesa la renúncia, aprovada pel Ple de la corporació en data 29/01/2014, de la regidora Sra. Laura Rico i Callado del seu càrrec com a regidora de l’Ajuntament de Capellades pel partit dels Socialistes de Catalunya – Progrés Municipal (PSC-PM.

Atès que el Sr. Pedro Pérez i Monteagudo ha pres possessió del seu càrrec com a regidor de l’Ajuntament de Capellades, en data 16/04/2014, es proposa al Ple nomenar al Sr. Pedro Pérez i Monteagudo representant de l’Ajuntament en l’Organisme Autònom Llar d’Infants “Vailets” de Capellades, en substitució de la Sra. Laura Rico Callado.

FUNDACIÓ CONSORTS GUASCH DE CAPELLADES.

Atesa la renúncia, aprovada pel Ple de la corporació en data 29/01/2014, de la regidora Sra. Laura Rico i Callado del seu càrrec com a regidora de l’Ajuntament de Capellades pel partit dels Socialistes de Catalunya – Progrés Municipal (PSC-PM.

Atès que el Sr. Pedro Pérez i Monteagudo ha pres possessió del seu càrrec com a regidor de l’Ajuntament de Capellades, en data 16/04/2014, es proposa al Ple nomenar al Sr. Pedro Pérez i Monteagudo representant de l’Ajuntament en la Fundació Consorts Guasch de Capellades, en substitució de la Sra. Laura Rico Callado.

Seguidament el Sr. alcalde proposa al Ple de l’Ajuntament el nomenament del Sr. Pedro Pérez Monteagudo com a representant de l’Ajuntament de Capellades en els organismes col·legiats següents:

1. Organisme Autònom Llar d’Infants “Vailets” de Capellades
2. Fundació Consorts Guasch de Capellades

**Passat a votació** resta aprovat per la unanimitat dels tretze regidors assistents al Ple, dels tretze que componen de dret aquesta corporació.

1. **DECRETS D’ALCALDIA: 174/2014; 179/2014.**

L’alcalde, Sr. Marcel·lí Martorell i Font , dóna compte al Ple dels Decrets de l’Alcaldia núm. 174/2014 i 179/2014:

***Decret 174/2014***

*El proppassat dia 22/05/2014 es va produir la defunció del treballador d’aquest ajuntament, senyor Antonio Gómez Quiñones*

*Vist que per aquest motiu en la plantilla i la Relació de Llocs de Treball de l’Ajuntament de Capellades i Organismes Autònoms aprovada pel ple del dia 16 d’abril de 2014 ha quedat vacant la plaça codificada amb el núm. 156 cd 10 corresponent a la categoria de peó obres i manteniment, depenent de la brigada municipal*

*Vist que les tasques a desenvolupar en el lloc de treball esmentat, requereixen d’un cert nivell d’especialització i de coneixements i no hi ha a la plantilla perfils que puguin desenvolupar-les i que alhora impliquin no deixar descoberts altres serveis considerats imprescindibles per la ciutadania, per tant en ser impossible assumir les funcions amb personal propi, es fa necessària la contractació urgent per donar cobertura al servei amb les suficients garanties, tenint en compte que les necessitats son immediates, i que atesa la difícil situació econòmica i financera s’ha intentat cobrir amb personal propi però que això no ha estat possible per les raons abans esmentades, tampoc no s’ha pogut trobar una solució interna, aquests fets impossibiliten la realització d’un procés de selecció per cobrir interinament aquest lloc de treball cal, per tant, procedir a la urgència de la seva contractació.*

*Vist que el aquest lloc de treball i codificat amb el núm. 156 cd 10, està ocupat pel Sr. Juan Antonio García Pérez, el qual en els darrers anys ha desenvolupat funcions de peó d’obres i manteniment a l’Ajuntament i la seva contractació va ser mitjançant la formalització d’un contracte de relleu,*

*Per altra banda, cal tenir en compte que es tracta d’un servei prioritari, urgent, inajornable i del tot imprescindible.”*

*La contractació, es fa, doncs, respectant els preceptes dels articles 2.2 i 3.2 del Reial Decret Llei 20/2011 de 30 de desembre de mesures urgents en matèria pressupostària, tributària i financera per la correcció de dèficit públic.*

*Vist que l’informe de la Intervenció municipal acredita que hi ha crèdit suficient per atendre la despesa derivada de l’esmentada contractació;*

*Atès que la contractació, es fa, doncs, respectant els preceptes dels articles 2.2 i 3.2 del Reial Decret Llei 20/2011 de 30 de desembre de mesures urgents en matèria pressupostària, tributària i financera per la correcció de dèficit públic.*

*Atès el que disposa l’art. 4 del Reial decret 2720/98, de 18 de desembre el qual desenvolupa l’art. 15 de l’Estatut dels treballadors en matèria de contractes de duració determinada, referent als contractes d’interinitat;*

*Atès que segons l’art. 22 del Decret 214/1990, de 30 de juliol, pel qual s’aprova el Reglament del personal al servei de les entitats locals, en casos de màxima urgència es pot contractar directament el personal laboral per a treballs concrets i que segons determina l’art. 55 f) del mateix Decret, la competència per contractar personal laboral en casos de màxima urgència correspon a l’alcalde;*

*Atès el que estableix l’art. 21. 1. h) de la Llei 7/1985, de 2 d’abril, reguladora de les bases del règim local, en relació a la competència de l’Alcalde.*

***RESOLC***

***Primer.-*** *Contractar al* *Juan Antonio García Pérez**amb la categoria de Peó de d’obres i manteniment mitjançant un contracte per interinitat amb jornada completa, amb un horari de 37’5 hores setmanals, des del dia 26 de maig de 2014 fins que la plaça quedi coberta o, en el seu cas, amortitzar-la, amb una retribució mensual bruta de 1.139’52 €.*

***Segon.-*** *Notificar-ho a les parts interessades, als efectes oportuns.*

***Tercer.-*** *Comunicar la contractació esmentada en el punt anterior en la propera sessió plenària que es dugui a terme i ordenar que se’n publiqui un anunci al BOP i al DOGC.*

*Així ho mana l'alcalde i signa en presència meva, la secretària, que en dono fe.*

*Capellades, 27 d**e maig de 2014*

*Marcel·lí Martorell i Font Milagros de Legorburu i Martorell*

*Alcalde-president Secretària*

***Decret 179/2014***

*Vist l’expedient relatiu a la modificació de crèdits del vigent Pressupost de la corporació per al 2014 per incorporació de romanents de crèdit del Pressupost anterior.*

*Considerant que, segons l'informe de la Regidoria d'Hisenda i del Sr. Interventor. l'expedient compleix el disposat a l'article 182 del Reial Decret Legislatiu 2/2004, de 5 de març pel qual s’aprova el text refós de la Llei reguladora de les Hisendes Locals, i articles 47 i 48 del Reial Decret 500/90 de 20 d’abril, així com l'establert a les Bases d'Execució del Pressupost de 2014.*

*Procedeix aprovar l'expedient, incorporant-se els següents romanents als crèdits del Pressupost de despeses vigent que es relacionen:*

|  |  |  |
| --- | --- | --- |
| ***PARTIDA PRESSUPOST DE L'EXERCICI ANTERIOR*** | ***IMPORT ROMAN. A INCORPORAR*** | ***PARTIDA DEL PRESSUPOST DE 2005 A QUE S'INCORPORA EL ROMANENT*** |
|  |  |
| *2013/1610/62300 Remodelació sobreeixidor Divina Pastora* | *30.000* | *2014/1610/62300 Remodelació sobreeixidor Divina Pastora* |
| *2013/1300/62300 Maquinària, instal·lacions i altres* | *1,800* | *2014/3380/62500 Mobiliari* |
| *2013/3130/62300 Maquinària* | *500* | *2014/3380/62500 Mobiliari* |
| *2013/1610/63301 Adquisició comptadors serveis aigua* | *7.098,61* | *2014/1610/633301 Adquisició comptadors serveis aigua* |
| ***TOTAL ROMANENT A INCORPORAR*** | ***39.398,61*** |  |

*El finançament de dites incorporacions s’efectua a través compromisos ferms d’aportació afectats de la Diputació de Barcelona en la quantitat de 30.000 €, subvenció que al haver-se efectuat el reconeixement de crèdit dins de l’exercici anterior, figurarà inclosa dins del romanent de tresoreria. Pel que fa al finançament dels altres tres projectes, donat que no s’ha efectuat l’alineació de terrenys prevista, haurà d’anar a càrrec igualment del romanent de tresoreria.*

*Essent aquesta resolució ferma i executiva sense necessitat d'ulteriors tràmits, per la qual cosa es procedirà per part dels serveis d'Intervenció, a introduir les modificacions de crèdits aprovades tan a despeses com a ingressos, a la comptabilitat de la Corporació, amb efectes 1 de gener del 2014.*

*CAPELLADES, 30 de maig de 2014*

*L’ALCALDE, Davant meu,*

*La secretària*

*Marcel·lí Martorell i Font Milagros de Legorburu i Martorell*

*Secretària*

El Ple es dóna per assabentat

1. **REVISIÓ PADRÓ D’HABITANTS EN DATA 1/01/2014.**

D’acord amb el procediment establert en la Resolució de 25 d’octubre de 2005, de la Presidenta de l’Institut Nacional d’Estadística y del Director General de Cooperació Local, per la qual es dicten instruccions tècniques als Ajuntaments sobre la revisió anual del Padró municipal i sobre el procediment d’obtenció de la proposta de xifres oficials de població.

Atès que de la gestió del Padró d’Habitants del Municipi de Capellades, resulta la xifra final d’habitants 01-01-2014 és de 5.284 (2623 Homes i 2661 Dones).

El Sr. alcalde proposa al Ple l’aprovació de la revisió del padró d’habitants del municipi de Capellades a 01-01-2014 és de 5.284 habitants.

**Passat a votació** l’acord d’aprovació de la revisió del padró d’habitants de Capellades a 01-01-2014 resta aprovada per la unanimitat dels tretze regidors assistents al Ple, dels tretze que componen de dret aquesta corporació.

1. **FESTES LOCALS DE CAPELLADES 2015.**

D’acord amb l’art. 37.2 de l’Estatut dels treballadors que indica que de les catorze festes laborals, dues tindran caràcter local, i d’acord amb el Decret 177/1980, de 3 d’octubre, en el qual s’estableix que les dues festes locals seran fixades per Ordre del Conseller d’empresa i Ocupació, a proposta dels municipis respectius.

El Sr. Alcalde, Marcel·lí Martorell i Font, proposa al Ple de la Corporació prendre el següent acord:

Proposar a la Conselleria d’Empresa i Ocupació de Generalitat de Catalunya, com a festes locals de Capellades per a l’any 2015, els dies:

* **06 de febrer,divendres** (Santa Dorotea) i
* **17 d’agost,dissabte** (Festa Major de Capellades)

**Passada a votació** l’aprovació de les Festes Locals per a l’any 2015 s’aprova per la unanimitat dels tretze regidors assistents al Ple, dels tretze que componen de dret aquesta corporació.

**Grup municipal d’ERC**

**El Sr. Àngel Soteras i Largo,** manifesta que el seu grup ha votat a favor perquè es manté el criteri recuperat de mantenir la festivitat de Santa Dorotea com a festa local de Capellades**,** donat que en el seu moment va deixar de ser dia festiu.

Recordar que els grups municipals d’ ERC i PSC van demanar que Santa Dorotea continues sent festiu a Capellades.

1. **RATIFICACIÓ ACORD PER A LA MODIFICACIÓ DE DETERMINADES CONDICIONS FINANCERES DE LES OPERACIONS D’ENDEUTAMENT SUBSCRITES AMB CÀRREC AL MECANISME DE FINANÇAMENT PER AL PAGAMENT DELS PROVEÏDORS DE LES ENTITATS LOCALS, PREBISOTS EN EL CREDIT ICO REGULAT PER REIAL DECRET LLEI 4/2012.**

El Sr. alcalde, Marcel·lí Martorell i Font, dóna compte al Ple del Decret de l’Alcaldia núm. 209/2014:

***Decret 209/2014***

*PROPOSTA D’ACORD PER A LA MODIFICACIÓ DE DETERMINADES CONDICIONS FINANCERES DE LES OPERACIONS D’ENDEUTAMENT SUBSCRITES AMB CÀRREC AL MECANISME DE FINANÇAMENT PER AL PAGAMENT DELS PROVEÏDORS DE LES ENTITATS LOCALS, PREVISTOS EN EL CREDIT ICO REGULAT PER REIAL DECRET LLEI 4/2012*

***Antecedents***

*En data 28/03/2012, el Ple de l’Ajuntament va aprovar un pla d’ajust per a atendre les obligacions pendents de pagament, d’acord amb el RDL 4/2012.*

*Atès que el Ministerio de Hacienda y Administraciones Públicas –Secretaria General de Coordinación Autonómica y Local – va valorar favorablement que l’Ajuntament de Capellades concertés les operacions de préstec a llarg termini necessàries per l’import de les obligacions pendents de pagament a proveïdors, instrumentat en el RDL 4/2012.*

*En data 21/05/2012 l’Ajuntament de Capellades va concertar una operació de préstec a llarg termini amb el Banc de Sabadell per un import de 259.033,65 €.*

*En data 14 de maig de 2014, es publica en el Butlletí Oficial de l’Estat la Resolució de 13 de maig de 2014, de la Secretaria General de Coordinació Autonòmica i Local, pel que es dona compliment a l’acord de la Comissió Delegada del Govern per assumptes econòmics, de 24 d’abril de 2014, per la modificació de determinades condicions financeres de les operacions d’endeutament subscrites amb càrrec al mecanisme de finançament per al pagament als proveïdors de les Entitats Locals.*

*La Comissió Delegada del Govern per Assumptes Econòmics, va establir tres paquets de mesures, a les que es poden acollir les Entitats Locals que varen formalitzar préstecs en el marc de la primera fase del mecanisme de pagament als proveïdors, regulat mitjançant el RDL 4/2012:*

1. *Ampliació del període d’amortització a 20 anys i del de carència en 2 més i reducció del tipus d’interès que fixi l’acord.*
2. *Ampliació del període de carència en 1 any més, mantenint l’inicial d’amortització de 10 anys, i reducció del tipus d’interès en els termes que fixa l’acord.*
3. *Una major reducció respecte dels casos anteriors del tipus d’interès en els termes que fixi l’acord, mantenint els inicials períodes d’amortització i de carència.*

***Fonaments de dret***

*RDL 4/2012 de 24 de febrer, pel que es determinen obligacions d’informació i procediments necessaris per establir un mecanisme de finançament per al pagament dels proveïdors de les Entitats Locals.*

*Resolució de 13 de maig de 2014, de la Secretaria General de Coordinació Autonòmica i Local, pel que es dona compliment a l’acord de la Comissió Delegada del Govern per assumptes econòmics, de 24 d’abril de 2014, per la modificació de determinades condicions financeres de les operacions d’endeutament subscrites amb càrrec al mecanisme de finançament per al pagament als proveïdors de les Entitats Locals.*

*Vista la proposta formulada per la Regidoria d’Hisenda i l’informe de l’Interventor, l’Alcaldia, i en aquest cas la Junta de Govern per delegació, en l’exercici de la competència que té atribuïda per l’article 21.2.f) de la Llei 7/1985, reguladora de les Bases del Règim Local,*

***Acorda:***

***Primer.-*** *Acollir-se a la mesura d’una major reducció, màxima del diferencial aplicable el Euribor a 3 mesos, es preveu que la rebaixa sigui de 140 punts bàsics menys el cost d’intermediació, mantenint els actuals períodes d’amortització i de carència, amb la Entitat que va atorgar els préstecs a llarg termini en el mecanisme de pagament a proveïdors regulat en el RDL 4/2012.*

***Segon.-*** *Adherir-se automàticament al punt general d’entrada de factures electròniques de l’administració general de l’estat.*

***Tercer.-*** *Adherir-se automàticament a la plataforma Emprende en 3, per impulsar i agilitzar els tràmits per l’inici de l’activitat empresarial, tot això de conformitat amb la resolució de 20 de gener de 2014, de la Secretaria d’Estat de les Administracions públiques, publicat en el BOE en data 22 de gener de 2014.*

***Quart.-*** *Procedir a la substitució immediata d’almenys un 30% de les vigents autoritzacions i llicències d’inici d’activitat econòmica, per declaracions responsables, i elaborar un informe d’avaluació de les normes de l’Entitat local incompatibles amb la unitat de mercat.*

***Cinquè.-*** *Comunicar a través de la plataforma del Ministerio de Hacienda y Administraciones Públicas, l’acord pres pel Ple d’aquest Ajuntament, així com la remissió telemàtica de confirmació del Pla d’Ajust existent.*

***Sisè.-*** *Facultar àmpliament l’Alcalde d’aquest Ajuntament, per a signar quants documents siguin necessaris afectats per aquest acord.*

***Setè.-*** *Ratificar els anteriors acords en la propera sessió del Ple de l’Ajuntament.*

*Així ho mana l'alcalde i signa en presència meva, la secretària, que en dono fe.*

*Capellades, 11 de Juny de 2014*

*Marcel·lí Martorell i Font Milagros de Legorburu i Martorell*

*Alcalde-president Secretària*

**El Sr. alcalde, Marcel·lí Martorell i Font,** informa que en definitiva el que es proposa en aquest punt és la modificació de les condicions financeres del que es coneix com a Pla de proveïdors i que consisteix en acollir-nos a la mesura de reducció màxima del diferencial aplicable sobre l’ EURIBOR a 3 mesos .

La modificació de les condicions financeres del Pla de proveïdors representarà per aquest ajuntament un estalvi al voltant de nou-cents euros a l’any, i al llarg de tota la seva vigència serà de nou mil euros.

L’adhesió d’aquesta opció implica el compromís de l’Ajuntament de Capellades de realitzar l’entrada electrònica de factures segons allò previst a la llei, així com l’adhesió automàtica a la plataforma Emprendre en 3 i procedir a la substitució immediata d’almenys d’un 30% de les vigents autoritzacions i llicència d’inici d’activitat econòmica per declaracions responsables.

**Grup Municipal VdC-CUP**

**El Sr. Aleix Auber i Àlvarez,** manifesta que una vegada esvaïts els dubtes sobre aquest punt a la Comissió Informativa, Vila de Capellades-CUP entén que aquest és un acord avantatjós, en el que no posarem obstacles, però tot i així volem recordar l’origen d’aquest Pla de proveïdors, que tal com va denunciar Vila de Capellades-CUP en el seu dia no deixa de ser per a nosaltres un escàndol financer, aquest pla finança als bancs que son els culpables, en part, de l’actual situació econòmica global.

Als ajuntaments se’ls hi va exigir un interès, i als bancs un altre, per aquesta raó volen tornar a recalcar les situacions avantatjoses que es donen a uns, i que no es donen a altres.

Aquest pla va ser una acció que ens va beneficiar, però això no treu que en el seu darrera fons s’amaguin altres intencions.

Per acabar, indicar que aquesta és una altra imposició que des de l’estat Espanyol se’ns aplica.

Ens estalviem nou mil euros, i per tant endavant.

**Grup Municipal d’ERC**

**Sr. Àngel Soteras i Largo,** en el seu moment ERC va criticà aquesta mesura, que no deixa de ser una clara deslleialtat institucional.

Estem parlant d’una administració pública que imposa condicions a una altra administració pública, fent veure que gràcies a ella els proveïdors cobren, quan el qui paga és l’ajuntament, amb un crèdit, diferint el pagament, sense respectar la possibilitat o capacitat de l’ajuntament d’organitzar els seus pagaments.

Per aquesta raó, més enllà de les reflexions que s’han fet abans sobre la banca com a beneficiaria, ERC ja ho trobava malament en el seu moment, ho va denunciar en el seu moment i mantindrà el seu vot no favorable.

També voldria fer esment que, més enllà de l’estalvi que aquesta modificació suposa per a l’Ajuntament de Capellades, el procés i l’explicació de l’Alcaldia sobre la proposta presentada ha anat evolucionant amb una primera explicació no massa clara per ningú.

El grup municipal d’ ERC va ser qui va demanar saber l’estalvi que suposava cada una de les mesures proposades per la modificació de les condicions financeres de l’endeutament corresponent al pagament de proveïdors.

Finalment es va dir que no es podia triar, que únicament es podia triar l’opció de la reducció del diferencial.

El grup municipal d’ ERC es dóna per satisfet perquè ara sabem, gràcies al nostre grup, el que ens anem a estalviar.

Ara sabem el que sabem desprès de les reunions en les que se’ns ha informat, però a l’informe que consta a l’expedient, continua havent-hi les dues opcions generals, no les que pertoquen a l’Ajuntament de Capellades. En aquest informe es continua dient-se que es pot fer lo de la carència.

Per tot això vol fer palès que el procediment i l’explicació ha estat curiós.

**Sr. Àngel Soteras i Largo,** el grup municipal d’ERC s’abstindrà perquè l’adopció d’aquest acord, objectivament, no deixa de ser un estalvi per a l’Ajuntament de Capellades.

**El Sr. alcalde, Marcel·lí Martorell i Font**, només dir al Sr. Àngel Soteras que a la part explicativa de l’informe ha de constar les dues opcions a les que es pot acollir l’Ajuntament de Capellades, i proposar l’opció a la que ens volem adherir, no és que l’informe sigui incorrecte, sinó que en el mateix ha de constar el que consta, no es tracta d’una ocurrència o inventiva nostra.

**Grup municipal PSC**

**El Sr. Aarón Alcázar i Gutiérrez,** manifesta que vista la proposta realitzada per l’equip de govern, considerant que aquesta és l’única opció que tenim i que suposa un estalvi per a aquest ajuntament, per tant no posaré cap impediment a la seva aprovació.

El pla de proveïdors té un cert transfons qüestionable.

**Grup municipal CiU**

**El Sr. alcalde, Marcel·lí Martorell i Font**, com a representant del grup municipal de CiU vol fer unes puntualitzacions:

Primer que el grup municipal de CiU, donat que ha proposat aquest acord al Ple, votarà a favor, i segon que dins d’aquests condicionants que ens presenta l’estat, trobem bé certes coses, com la normativa europea que ens obliga a implementar en els expedients d’autoritzacions i activitats les declaracions responsables que facilitarà l’activitat privada, així com impuls de la factura electrònica en la comptabilitat municipal.

Seguidament el Sr. alcalde proposa al Ple la ratificació del Decret de l’Alcaldia 209/2014

**Passat a votació:**

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López, Anna Gabarró i Bartrolí.

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

Vots en contra Srs.:

---

S’abstenen Srs.:

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

1. **CESSIÓ DEL CONTRACTE DE LA CONCESSIÓ DE L’OBRA AMPLIACIÓ DEL CEMENTIRI DE CAPELLADES A CONSTRUCTORA DE CALAF, SAU A L’EMPRESA DEL SEU MATEIX GRUP D’EMPRESES MEMINI GLOBAL SLU**

Vistos els informes de Secretaria núm. 8/2014 i 9/2014:

***INFORME DE SECRETARIA 8/2014***

*INFORME DE SECRETARIA SOBRE LA CESSIÓ DEL CONTRACTE DE CONCESSIÓ DE L’OBRA D’AMPLIACIÓ DEL CEMENTIRI DE CAPELLADES,SOL·LICITADA PER CONSTRUCTORA DE CALAF,SAU A L’EMPRESA DEL SEU MATEIX GRUP D’EMPRESES, MEMINI GLOBAL SLU.-*

*En compliment de l’establert en l’article 3.a) del Reial decret 1174/1987, de 18 de setembre, pel qual es regula el règim jurídic dels funcionaries d’Administració local amb habilitació de caràcter nacional emeto el següent,*

***INFORME***

***PRIMER.*** *Els drets i obligacions diamants del contracte poden ser cedits per l’adjudicatari a un tercer sempre que les qualitats tècniques o personals del cedent no hagin estat la raó determinant de l’adjudicació del contracte.*

*La cessió suposa l’alteració d’un dels elements subjectius del contracte, mitjançant la novació del contractista (novació subjectiva). El cessionari queda subrogat en tots els drets i obligacions del contractista davant l’Administració.*

***SEGON.*** *La legislació aplicable**és la següent:*

*— L’article 226 i la disposició addicional segona del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre.*

***TERCER.*** *Per a que els adjudicataris puguin cedir els seus drets i obligacions a tercers s’han de complir els següents requisits:*

*— Que l’òrgan de contractació autoritzi, de forma prèvia i expressa, la cessió.*

*— Que el cedent tingui executat al menys un 20 per cent de l’import del contracte*

*— Que el cessionari tingui capacitat per a contractar amb l’Administració i la solvència que resulti exigible, havent d’estar degudament classificat si tal requisit ha estat exigit al cedent, i no estar incurs en una causa de prohibició de contractar.*

*— Que la cessió es formalitzi, entre l’adjudicatari i el cessionari, en escriptura pública.*

***QUART.*** *El procediment aplicable per a dur a terme una cessió d’un contracte d’obres és:*

***A.*** *Rebuda la sol·licitud de cessió, s’ha d’emetre un informe pels serveis tècnics municipals, en el qual es comprovi que se compleixen els requisits exigits en l’article 226 del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre, per a que l’adjudicatari pugui cedir els seus drets i obligacions a un tercer.*

*En concret es comprovarà que el cedent tingui executat al menys el 20% de l’import del contracte i que el cessionari tingui capacitat per a contractar amb l’Administració així com la solvència exigible de conformitat amb l’establert en el capítol II del títol II del Llibre I del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre (en particular que l’empresa cessionària estigui igualment capacitada per al desenvolupament eficaç de les prestacions de l’objecte del contracte).*

*A més, per a possibilitar la cessió serà necessari que les qualitats tècniques o personals del cedent no hagin estat raó determinant de l’adjudicació del contracte.*

***B.*** *La competència per a autoritzar la cessió correspondrà al mateix òrgan que hagi resultat competent per a la contractació i l’ha d’autoritzar de forma prèvia i expressa.*

***C.*** *Una vegada complerts tots els requisits, l’òrgan competent per a contractar dictarà una resolució expressa autoritzant la cessió, i l’adjudicatari i el cessionari l’hauran de formalitzar en escriptura pública.*

***D.*** *A partir d’aquest moment el cessionari queda subrogat en tots els drets i obligacions que correspondrien al cedent, procedint-se a la devolució al cedent de la garantia prestada des del moment de la constitució d’aquesta per part del cessionari, segons estableix l’article 102.4 del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre.*

*Capellades, 17 de juny de 2014*

*La secretaria,*

*Milagros de Legorburu i Martorell*

***INFORME DE SECRETARIA 9/2014***

***INFORME-PROPOSTA DE RESOLUCIÓ, EN RELACIÓ AMB L’EXPEDIENT RELATIU A LA CESSIÓ DEL CONTRACTE DE CONCESSIÓ DE L’OBRA D’AMPLIACIÓ DEL CEMENTIRI DE CAPELLADES, SOL·LICITADA PER CONSTRUCTORA DE CALAF,SAU L’EMPRESA DEL SEU MATEIX GRUP D’EMPRESES, MEMINI GLOBAL SLU. DEL CONTRACTE D’EXPLOTACIÓ DE LES OBRES D’AMPLIACIÓ DEL CEMENTIRI MUNICIPAL DE CAPELLADES***

*En relació amb l’expedient relatiu a la cessió del contracte de concessió de l’obra d’ampliació del Cementiri Municipal de Capellades, sol·licitada per CONSTRUCTORA DE CALAF,SAU l’empresa del seu mateix grup d’empreses, MEMINI GLOBAL, SLU del contracte d’explotació de les obres d’ampliació del cementiri municipal de Capellades, emeto el següent informe-proposta de resolució, de conformitat amb l’article 175 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, i l’article 3. a) del Reial decret 1174/1987, de 18 de setembre, pel qual es regula el règim jurídic dels funcionaris d’Administració local amb habilitació de caràcter nacional, amb base als següents,*

***ANTECEDENTS DE FET***

***PRIMER.*** *Amb data 13 de maig de 2014, va ser presentada pel Sr. Jaume Cladellas Rojas, en representació de l’empresa CONSTRUCTORA DE CALAF,SAU adjudicatària del contracte d’obra de l’ampliació del cementiri municipal, sol·licitud de cessió del citat contracte a favor de l’empresa MEMINI GLOBAL,SLU*

***SEGON.*** *Amb data 12 de juny de 2014 es va emetre un informe de Secretaria en relació amb el procediment i la legislació aplicable per a dur a terme la cessió del contracte.*

***TERCER.*** *Amb data 16 de juny de 2014 es va emetre un informe dels Serveis Tècnics Municipals sobre el compliment dels requisits exigits per a la cessió del contracte en l’article 226 del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre.*

***LEGISLACIÓ APLICABLE***

***PRIMER****. La legislació aplicable a l’assumpte és la següent:*

*— L’article 226 i la disposició addicional segona del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre.*

*Atès tot l’anterior, es considera que l’expedient ha seguit la tramitació establerta en la legislació aplicable, procedint la seva aprovació per part del Ple de l’Ajuntament de conformitat amb la disposició addicional segona i l’article 110 del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre.*

*Per això, de conformitat amb l’establert en l’article 175 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, el sotasignat eleva la següent proposta de resolució:*

***INFORME-PROPOSTA DE RESOLUCIÓ***

***PRIMER.*** *Autoritzar la cessió del contracte d’obra de l’ampliació del Cementiri Municipal sol·licitada, que el cedent i el cessionari hauran de formalitzar en escriptura pública.*

*A partir d’aquest moment el cessionari quedarà subrogat en tots els drets i obligacions que correspondrien al cedent.*

***SEGON.*** *Notificar al cessionari el present Acord i requerir-lo perquè dins dels quinze dies hàbils següents al de la data en què rebi la present notificació presenti el document que acrediti haver constituït la garantia definitiva.*

***TERCER.*** *Notificar al cedent el present Acord i procedir a la devolució de la garantia prestada des del moment de la constitució d’aquesta per part del cessionari, segons l’establert en l’article 102.4 del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre.*

*Capellades, 17 de juny de 2014*

*La secretària,*

*Milagros de Legorburu i Martorell*

L’alcalde, Sr. Marcel·lí Martorell i Font, proposa al Ple de l’Ajuntament l’adopció dels acords següents:

**PRIMER.** Autoritzar la cessió del contracte d’obra de l’ampliació del Cementiri Municipal sol·licitada, que el cedent i el cessionari hauran de formalitzar en escriptura pública.

A partir d’aquest moment el cessionari quedarà subrogat en tots els drets i obligacions que correspondrien al cedent.

**SEGON.** Notificar al cessionari el present Acord i requerir-lo perquè dins dels quinze dies hàbils següents al de la data en què rebi la present notificació presenti el document que acrediti haver constituït la garantia definitiva.

**TERCER.** Notificar al cedent el present Acord i procedir a la devolució de la garantia prestada des del moment de la constitució d’aquesta per part del cessionari, segons l’establert en l’article 102.4 del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre.

**Passada a votació** la cessió del contracte de l’obra de l’ampliació del cementiri de Capellades de l’empresa CONSTRUCTORA DE CALAF,SAU a favor de l’empresa MEMINI GLOBAL,SLU**,** resta aprovada per la unanimitat dels tretze regidors assistents al Ple, dels tretze que componen de dret aquesta corporació.

1. **RECTIFICACIÓ DE L’ACORD 2N. DEL PLE DE L’AJUNTAMENT DE DATA 13/07/2011 EN EL QUE ES VA NOMENAR A LA SENYORA BÀRBARA PONS COM A REPRESENTANT DE L’AJUNTAMENT DE CAPELLADES A APINAS~~.~~**

L’article 6é dels Estatuts de la Mancomunitat d’Atenció als Minusvàlids Psíquics de la Comarca de l’Anoia estableix que els municipis mancomunats estaran representats al Ple de la Comissió Gestora pel seu alcalde més un representant municipal designat per cada ajuntament d’entre els membres de la respectiva corporació a part de l’alcalde.

Atès que per acord del Ple de l’Ajuntament de data 13 de juliol de 2011 i 28/03/2012, respectivament, es va nomenar als regidors Sra. Bàrbara Pons i Bartrolí i Sr. Aarón Alcázar i Gutiérrez com a representants de l’Ajuntament de Capellades en la Mancomunitat d’Atenció als Minusvàlids Psíquics de la Comarca de l’Anoia.

Atès que l’Ajuntament de Capellades com Ajuntament mancomunat ha d’estar representat en el Ple de la Comissió Gestora de dita mancomunitat per l’alcalde president i per un regidor d’aquesta corporació, i no per dos regidors de conformitat amb el que consta a l’ art.6 dels vigents Estatuts de la Mancomunitat d’Atenció als Minusvàlids Psíquics.

Per tot això i de conformitat amb l’art. 105.2 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.

El Sr. alcalde, Marcel·lí Martorell i Font, proposa al Ple de la corporació l’adopció l’acord següent:

Rectificar l’acord pres pel Ple de l’Ajuntament de Capellades en data 13 de juliol de 2011 de nomenament com a representant de l’Ajuntament de Capellades en la Mancomunitat d’Atenció als Minusvàlids Psíquics de la Comarca de l’Anoia a la Sra. Bàrbara Pons i Bartrolí i nomenar, pels motius exposats en aquest acord, com a representant de l’Ajuntament de Capellades a l’alcalde-president d’aquest ajuntament, Sr. Marcel·lí Martorell i Font.

Passada a votació la rectificació de l’acord 2n. del Ple del 13/07/2013 es aprovat per la unanimitat dels tretze regidors assistents al Ple, dels tretze que componen de dret aquesta corporació.

1. **MODIFICACIÓ DE L’ORDENANÇA FISCAL NÚM. 24 .- TAXA PER LA PRESTACIÓ DEL SERVEI D’ESCOLA BRESSOL .**

El Sr. alcalde, Marcel·lí Martorell i Font informa al Ple de l’Ajuntament que de la modificació d’aquesta ordenança s’ha parlat en diferents àmbits i en especial a la Junta de Govern de l’OAM de la Llar d’Infants “Vailets “, en la que es va acordar junt amb les educadores, l’AMPA,i el propi ajuntament la modificació de l’article 6, quota tributària d’aquesta ordenança, per al curs 2014-2015, en els següents termes:

**PRIMER.-** Aprovar provisionalment per a l’exercici de 2014 i següents la modificació de l’ordenança fiscal núm. 24 reguladora “Taxa per la prestació del servei d’escola bressol, en el següent apartat:

**Article 6 Quota tributaria**

1. La quantia de la taxa es determinarà aplicant les tarifes següents:

MATERIAL 20 euros/anual

QUOTA 145’20 euros/mes

1 HORA COMPLEMENTÀRIA 13,15 euros/mes

2 HORES COMPLEMENTÀRIES 22,50 euros/mes

HORES COMPLEMENTÀRIES PER DIES 5,55 euros l’hora

(més de 3 hores al mes es cobrarà la **quota d’una hora complementària: 13.15 euros/mes** i si es fa ús de mitja hora es cobrarà la meitat)

**DINARS**

DINAR MENSUAL 5.89 euros per dia \*

\*A partir de 3 dies setmanals fixes d’ús del menjador, ja s’aplicarà la quota mensual

DINAR PER DIES 6.33 euros

**NOTA:** Les quotes es cobraran de setembre a juliol, el nen que per algun motiu no assisteixi l’últim mes a l’escola (vacances pares ...), cal avisar durant el mes de maig, sinó se li cobrarà el mes sencer.

**NOTA:** El dinar s’elabora íntegrament a l’escola. Cal avisar amb antelació l’alta o baixa del menjador. L’absència puntual s’ha de notificar abans de les 09.00 h. del matí del dia en qüestió. En cas contrari, es cobrarà el menú d’aquell dia.

**SEGON.-** Exposar al públic en el tauler d’anuncis de l’Ajuntament els anteriors acords provisionals, així com el text complet de les ordenances fiscals modificades durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província, i de la seva publicació en un diari de màxima difusió.

Durant el període d’exposició pública de les ordenances, els qui tinguin un interès directe, en els termes previstos a l’article 18 del RDL 2/204 TRHL, podran examinar l’expedient i presentar-hi les reclamacions que estimin oportunes. Transcorregut el període d’exposició pública sense haver-se presentat reclamacions, els acords adoptats restaran definitivament aprovats.

**TERCER.-** Publicar en el Butlletí Oficial de la Província els acords definitius que, un cop transcorregut el període d’exposició pública, procedeixi adoptar, així com el text de les ordenances modificades. Aquesta publicació podrà contenir el text complet de les ordenances o limitar-se a la publicació dels elements essencials de determinació necessària per l’Ajuntament.

**QUART.-** Trametre al Departament de Governació i Administracions Públiques de la Generalitat de Catalunya, els acords de modificació i nova imposició d’ordenances fiscals reguladores dels tributs municipals, un cop s’hagin aprovat definitivament, de conformitat amb allò que preveu l’art. 2) del Decret 94/1995, de 21 de febrer, d’assignació de funcions en matèria d’hisendes locals als Departaments de Governació i d’Economia i Finances.

**INTERVENCIONS:**

**Grup Municipal VdC-CUP**

**El Sr. Aleix Auber i Àlvarez,** aquesta és una proposta consensuada, i en aquest sentit ens alegrem que hagi existit aquest consens entre educadores, AMPA, i ajuntament.

No ens oposem a la modificació d’aquesta ordenança, al contrari, espera que amb el transcurs del temps, amb la millora de les subvencions, quant a les quotes a pagar tot pugui anar enrere envers d’endavant, però aquesta és una altra qüestió i esperem que sigui així ben aviat.

**Grup Municipal d’ERC**

**El Sr. Àngel Soteras i Largo,** ERC s’abstindrà , tal com ERC ha fet tradicionalment en el tema de les taxes.

Hi ha un error en el estudi econòmic, hi han més ingressos que despeses, a l’aportació municipal s’ha inclòs l’ajut d’ensenyament,48.000€, amb la qual cosa seria difícil justificar l’augment proposat.

**Grup Municipal del PSC Grup Municipal del PSC**

**El Sr. Aarón Alcázar i Gutiérrez,** considera que la modificació de les quotes de l’escola bressol per al proper curs ha esta consensuada entre les educadores, AMPA i ajuntament, per aquest motiu no posarà cap impediment per a la seva aprovació.

Seguidament **el senyor alcalde, Marcel·lí Martorell i Font** proposa al Ple de l’ajuntament, l’adopció dels següents acords:

**PRIMER.-** Aprovar provisionalment per a l’exercici de 2014 i següents la modificació de l’ordenança fiscal núm. 24 reguladora “Taxa per la prestació del servei d’escola bressol, en el següent apartat:

**Article 6 Quota tributaria**

1. La quantia de la taxa es determinarà aplicant les tarifes següents:

MATERIAL 20 euros/anual

QUOTA 145’20 euros/mes

1 HORA COMPLEMENTÀRIA 13,15 euros/mes

2 HORES COMPLEMENTÀRIES 22,50 euros/mes

HORES COMPLEMENTÀRIES PER DIES 5,55 euros l’hora

(més de 3 hores al mes es cobrarà la **quota d’una hora complementària: 13.15 euros/mes** i si es fa ús de mitja hora es cobrarà la meitat)

**DINARS**

DINAR MENSUAL 5.89 euros per dia \*

\*A partir de 3 dies setmanals fixes d’ús del menjador, ja s’aplicarà la quota mensual

DINAR PER DIES 6.33 euros

**NOTA:** Les quotes es cobraran de setembre a juliol, en nen que per algun motiu no assisteixi l’últim mes a l’escola (vacances pares ...), cal avisar durant el mes de maig, sinó se li cobrarà el mes sencer.

**NOTA:** El dinar s’elabora íntegrament a l’escola. Cal avisar amb antelació l’alta o baixa del menjador. L’absència puntual s’ha de notificar abans de les 09.00 h. del matí del dia en qüestió. En cas contrari, es cobrarà el menú d’aquell dia.

**SEGON.-** Exposar al públic en el tauler d’anuncis de l’Ajuntament els anteriors acords provisionals, així com el text complet de les ordenances fiscals modificades durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província, i de la seva publicació en un diari de màxima difusió.

Durant el període d’exposició pública de les ordenances, els qui tinguin un interès directe, en els termes previstos a l’article 18 del RDL 2/204 TRHL, podran examinar l’expedient i presentar-hi les reclamacions que estimin oportunes. Transcorregut el període d’exposició pública sense haver-se presentat reclamacions, els acords adoptats restaran definitivament aprovats.

**TERCER.-** Publicar en el Butlletí Oficial de la Província els acords definitius que, un cop transcorregut el període d’exposició pública, procedeixi adoptar, així com el text de les ordenances modificades. Aquesta publicació podrà contenir el text complet de les ordenances o limitar-se a la publicació dels elements essencials de determinació necessària per l’Ajuntament.

**QUART.-** Trametre al Departament de Governació i Administracions Públiques de la Generalitat de Catalunya, els acords de modificació i nova imposició d’ordenances fiscals reguladores dels tributs municipals, un cop s’hagin aprovat definitivament, de conformitat amb allò que preveu l’art. 2) del Decret 94/1995, de 21 de febrer, d’assignació de funcions en matèria d’hisendes locals als Departaments de Governació i d’Economia i Finances.

Passat a votació l’acord de modificació de l’ordenança fiscal núm. 24 Taxa per la prestació del servei d’escola bressol:

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López, Anna Gabarró i Bartrolí.

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

Vots en contra Srs.:

---

S’abstenen Srs.:

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM); Aarón Alcázar i Gutiérrez, Pedro Pérez i Monteagudo.

1. **MODIFICACIÓ DE L’ORDENANÇA FISCAL NÚM. 40 .- TAXA PER SERVEIS DE VISITES A MUSEUS.**

**INTERVENCIONS**

**L’alcalde, Sr. Marcel·lí Martorell i Font,** en aquesta ordenança hi ha diferents tarifes que no s’han modificat, com són la visita normal, la reduïda, l’entrada col·lectiva concertada, visites a museu, taller color i taller reciclat.

A petició de la direcció del Museu proposem incloure en la relació de tarifes el lloguer d’espais a entitats sense finalitat de lucre.

Per arribar a les tarifes que avui proposem pel lloguer d’espais ens hem basat en els preus d’altres museus, però rebaixant aquests preus tenint en compte que estem a Capellades.

Portem a aquest Ple la proposta que ens van fer els grups municipals de l’oposició en referència al lloguer d’aquests espais per part d’entitats capelladines sense finalitat de lucre, que fins ara pagaven 75 €, aquest preu es mantindrà, aquest preu no constava a l’ordenança i ara haurà de constar. En aquest preu s’inclou les despeses de personal del Museu per poder portar a terme l’acte, així com el preu de la neteja de l’espai reservat.

**Grup Municipal VdC-CUP**

**El Sr. Aleix Auber i Àlvarez,** Vila de Capellades no tenia clar en que es basava econòmicament la modificació d’aquesta taxa, va preguntar en la Comissió Informativa en que es basava l’augment de les tarifes, sobre tot en allò referent al lloguer d’espais, la resta de tarifes si que responen a una certa lògica, segons lo informat, en els tallers i altres activitats es té en compte el cost del monitor que imparteix el curs.

En el lloguer d’espais vam preguntar en que es basava l’ajuntament per fixar el preu, se’ns va respondre amb una valoració en certa manera confosa, si que entenem, i per això no ens oposem a aquesta valoració que es pren com a referència els preus autoritzats a la Xarxa de Museus de Catalunya, de la que el Museu Molí Paperer forma part.

Aquestes tarifes també van destinades a la iniciativa privada i no ho veiem malament, però si que entenem que tota ordenança fiscal s’ha de basar sobre tot en raonaments tècnics i legals, que és en el que es basen la majoria de les taxes.

Se’ns va explicar tot el que acabem d’enumerar, però el que si va aconseguir Vila de Capellades-Cup és que el preu del lloguer d’espais del Museu consti a l’ordenança, a nosaltres ens sembla correcte l’import de 75 euros per sessió pel lloguer d’espais per part d’entitats capelladines sense finalitat de lucre.

Vila de Capellades-Cup votarà a favor de la modificació d’aquesta ordenança.

**Grup Municipal d’ERC**

**El Sr. Àngel Soteras i Largo,** no posarà cap pega a aquesta modificació de tarifes del Museu, tenint en compte que aquestes tarifes ja s’estan utilitzant en el Museu de cara al proper curs.

Ara s’ha de fer l’ informació inicial d’aquesta modificació i no hi ha massa marge de temps per l’equip de govern.

Recordar que la modificació d’aquesta ordenança és fruit de diferents reunions, però vol recordar que a l’última reunió ens vam alçar amb el compromís que l’equip de govern faria arribar la seva proposta abans del Ple i la proposta ens la fan avui al Ple, fet que no ens sorprèn, ja que sovint ens passa en molts temes,

Aquest és un tema prou urgent i no es pot demorar més, ens abstindrem, no impossibilitarem pas l’aprovació, tenint en compte que aquests preus ja son els que s’apliquen ara en el Museu.

Insisteix en que al grup municipal d’ ERC li agradaria que l’equip de govern treballes complint els compromisos que es prenen a les reunions.

**Grup Municipal PSC**

**El Sr. Aarón Alcázar i Gutiérrez,** el grup municipal del PSC troba correcte les tarifes que s’apliquen en aquesta taxa.

Des del Museu ja s’han ajustat a les necessitats i a la realitat del dia a dia, on tenim més dubtes és en el preu del lloguer dels espais, però la proposta de l’equip de govern els hi sembla prou raonable i s’abstindran.

El Sr. alcalde, Marcel·lí Martorell i Font, proposa al Ple de la Corporació l’adopció dels acords següents:

**PRIMER.-** Aprovar provisionalment per a l’exercici de 2014 i següents la modificació de l’ordenança fiscal núm. 40 reguladora “Taxa per serveis de visites a museus”, en el següent apartat:

**Article 4t.- Quantia**

1. Les tarifes per prestació del servei regulat en la present ordenança seran:

|  |  |
| --- | --- |
| OF 26 TAXA PER SERVEIS DE VISITES A MUSEUS |  |

Es modifiquen:

|  |  |
| --- | --- |
| Taller Familiar | 2,50 |
| Entrada col.lectiva concertada : |  |
| Taller blanc | 5,20 |

S’afegeixen:

|  |  |
| --- | --- |
| Taller de la Impremta (sala de la Impremta+Taller) | 5,95 |
| Taller Batxilleratartístic | 8,00 |
| Caixes didàctiques amb monitor (per sessió) | 50,00 |
| Itinerari Molins de la Costa amb monitor (per alumne) | 2,50 |
| Taller Giotaku | 3,50 |

|  |  |
| --- | --- |
| Lloguer d’espais del Museu per a entitats capelladines sense finalitat de lucre | 75,00 |
| Mirador dia sencer | 700,00 |
| Mirador mig dia | 400,00 |
| Sala d’Actes dia sencer | 500,00 |
| Sala d’Actes mig dia | 300,00 |
| Biblioteca dia sencer | 300,00 |
| Biblioteca mig dia | 150,00 |

**SEGON.-** Exposar al públic en el tauler d’anuncis de l’Ajuntament els anteriors acords provisionals, així com el text complet de les ordenances fiscals modificades durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província, i de la seva publicació en un diari de màxima difusió.

Durant el període d’exposició pública de les ordenances, els qui tinguin un interès directe, en els termes previstos a l’article 18 del RDL 2/204 TRHL, podran examinar l’expedient i presentar-hi les reclamacions que estimin oportunes. Transcorregut el període d’exposició pública sense haver-se presentat reclamacions, els acords adoptats restaran definitivament aprovats.

**TERCER.-** Publicar en el Butlletí Oficial de la Província els acords definitius que, un cop transcorregut el període d’exposició pública, procedeixi adoptar, així com el text de les ordenances modificades. Aquesta publicació podrà contenir el text complet de les ordenances o limitar-se a la publicació dels elements essencials de determinació necessària per l’Ajuntament.

**QUART.-** Trametre al Departament de Governació i Administracions Públiques de la Generalitat de Catalunya, els acords de modificació i nova imposició d’ordenances fiscals reguladores dels tributs municipals, un cop s’hagin aprovat definitivament, de conformitat amb allò que preveu l’art. 2) del Decret 94/1995, de 21 de febrer, d’assignació de funcions en matèria d’hisendes locals als Departaments de Governació i d’Economia i Finances.

**Passada a votació** la modificació de l’ordenança fiscal núm. 40.- Taxa per serveis de visites a museus:

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López, Anna Gabarró i Bartrolí.

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

Vots en contra Srs.:

---

S’abstenen Srs.:

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

1. **MODIFICACIÓ DE L’**[**ORDENANÇA FISCAL NÚM. 43 .- PREU PÚBLIC PUBLICITAT FESTA MAJOR.**](#_Toc374899110)

El Sr. alcalde, Marcel·lí Martorell i Font, dóna lectura de la proposta presentada per l’equip de govern, dels nous preus per publicitat de la Festa Major.

La modificació d’aquesta ordenança fiscal està motivada pel canvi de format del programa de la Festa Major.

Els preus i formats proposat són els següents:

|  |  |  |  |
| --- | --- | --- | --- |
| TAMANY | | |  |
| 1.- 1/8 Pàgina | | | 32,35 |
| 2.- 1/4 Pàgina | | | 46,21 |
| 3.- 1/2 Pàgina | | | 78,57 |
| 4.- 1 Pàgina | | | 120,17 |
| 5.- Contraportada interior | | | 198,73 |
| 6.- Contraportada exterior | | | 318,90 |
| 7.- Tríptic | | | 318,90 |
| Venda programa Festa major |  |  | 4,13 |

Nous formats i preus:

|  |  |
| --- | --- |
| 8.- 1/3 Pàgina | 53,72 |
| 9.- 1/6 Pàgina | 37,19 |
| 10.- ½ Contraportada interior | 120,23 |

**VdC-CUP**

El Sr. Aleix Auber i Àlvarez entén que és difícil taxar aquests preus, ens estem basant amb el que tenim i en algun apartat més.

Vol comentar la innovació per part de l’Ajuntament en aspectes com aquest de canvi de modernitat en el format del programa de la Festa Major.

**El Sr. alcalde, Marcel·lí Martorell i Font**, proposa al Ple de la Corporació l’adopció dels acords següents:

**PRIMER.-** Aprovar provisionalment per a l’exercici de 2014 i següents la modificació de l’ordenança fiscal núm. 43 reguladora “Preu públic Publicitat Festa Major”, en el següent apartat:

**Article 3. Quantia.**

1. La quantia del preu públic regulat en aquesta ordenança serà la que es fixa en la tarifa que es conté en l'annex corresponent.

2. Les tarifes del preu públic seran les que figuren a l'annex.

* Els honoraris que facturin els professionals que hagin dut a cap l’elaboració de l’ANNEX DE TARIFES

|  |  |  |  |
| --- | --- | --- | --- |
| TAMANY | | |  |
| 1.- 1/8 Pàgina | | | 32,35 |
| 2.- 1/4 Pàgina | | | 46,21 |
| 3.- 1/2 Pàgina | | | 78,57 |
| 4.- 1 Pàgina | | | 120,17 |
| 5.- Contraportada interior | | | 198,73 |
| 6.- Contraportada exterior | | | 318,90 |
| 7.- Tríptic | | | 318,90 |
| Venda programa Festa major |  |  | 4,13 |

Nous formats i preus:

|  |  |
| --- | --- |
| 8.- 1/3 Pàgina | 53,72 |
| 9.- 1/6 Pàgina | 37,19 |
| 10.- ½ Contraportada interior | 120,23 |

**SEGON.-** Exposar al públic en el tauler d’anuncis de l’Ajuntament els anteriors acords provisionals, així com el text complet de les ordenances fiscals modificades durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província, i de la seva publicació en un diari de màxima difusió.

Durant el període d’exposició pública de les ordenances, els qui tinguin un interès directe, en els termes previstos a l’article 18 del RDL 2/204 TRHL, podran examinar l’expedient i presentar-hi les reclamacions que estimin oportunes. Transcorregut el període d’exposició pública sense haver-se presentat reclamacions, els acords adoptats restaran definitivament aprovats.

**TERCER.-** Publicar en el Butlletí Oficial de la Província els acords definitius que, un cop transcorregut el període d’exposició pública, procedeixi adoptar, així com el text de les ordenances modificades. Aquesta publicació podrà contenir el text complet de les ordenances o limitar-se a la publicació dels elements essencials de determinació necessària per l’Ajuntament.

**QUART.-** Trametre al Departament de Governació i Administracions Públiques de la Generalitat de Catalunya, els acords de modificació i nova imposició d’ordenances fiscals reguladores dels tributs municipals, un cop s’hagin aprovat definitivament, de conformitat amb allò que preveu l’art. 2) del Decret 94/1995, de 21 de febrer, d’assignació de funcions en matèria d’hisendes locals als Departaments de Governació i d’Economia i Finances.

**Passada a votació** la modificació de l’ordenança fiscal núm. 43.- Preu pública Festa Major**:**

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López, Anna Gabarró i Bartrolí.

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

Vots en contra Srs.:

---

S’abstenen Srs.:

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

1. **MODIFICACIO PRESSUPOST 2/2014 PER TRANFERÈNCIES DE CRÈDIT.**

Vist l'expedient elaborat pels serveis municipals, i trobant conforme els objectius del mateix, es proposa l’adopció del següent acord:

1er.- Les habilitacions que s'acorden són les següents :

|  |  |  |  |  |  |
| --- | --- | --- | --- | --- | --- |
| PR. | ECON. | DESCRIPCIÓ | CONSIG. ANT. | MOD. | CONSIG. FIN. |
|  |  |  |  |  |  |
| 1510 | 62200 | Actuacions pàrquing | 0,00 | 5.374,82 | 5.374,82 |
| 1610 | 62301 | Turbimetre aigua | 0,00 | 820,50 | 820,50 |
| 1630 | 62300 | Màquina bufador neteja v. | 0,00 | 4.513,30 | 4.513,30 |
| 3380 | 62500 | Taules i carro festa major | 0 | 8.100,95 | 8.100,95 |
|  |  | **TOTAL MODIFICACIONS** | **0,00** | **18.809,57** | **18.809,57** |

2on.- Referent a l'estat de despeses o crèdits inicials del Pressupost de despeses, pel que es refereix a les aplicacions pressupostàries que han sofert transferències de crèdit, aquestes quedaran de la següent manera:

|  |  |  |  |  |  |
| --- | --- | --- | --- | --- | --- |
| PR. | ECON. | DESCRIPCIÓ | CONSIG. ANT. | MOD. | CONSIG. FIN. |
| 9290 | 27000 | Despeses imprevistes | 36.818,00 | - 18.809,57 | 18.008,43 |
|  |  |  |  |  |  |

3er.- Que aquest expedient de modificació de crèdits sigui exposat al públic pel termini de QUINZE DIES HÀBILS previ anunci en el B.O.P., i en el Tauló d'Edictes d'aquesta Casa Consistorial, i un cop transcorregut el termini, cas de no presentar-se cap reclamació contra el mateix, es considerarà aprovat definitivament. Tot això de conformitat al que preveuen els articles 169.1, i 177.2 del RDL 2/2004, de 5 de març, text refós de la Llei Reguladora de les Hisendes Locals.

Abans de passar a la votació d’aquest punt el Sr. alcalde, Marcel·lí Martorell i Font, informa que en la partida de despeses imprevistos es proposa fer una modificació de 18.809,57 € per a la realització de quatre actuacions urgents:

* El pàrquing de la plaça Catalunya, que no va ser inclosa la seva consignació en el urgent pressupost perquè no estava valorat.

És important fer aquesta actuació bàsicament perquè és una instal·lació municipal, fa més de deu anys que s’havia de fer l’alta de l’activitat.

* Turbímetre de l’aigua, aparell necessari per mesurar l’aigua.
* El bufador és una màquina elèctrica i estalviem soroll als veïns. Millora la qualitat ambiental i les condicions de treball dels nostres empleats que utilitzen aquesta màquina.

A més a més utilitzar aquest aparell elèctric ens permetrà estalviar també en benzina.

En definitiva millora de la neteja, de les condicions de treball i de la qualitat ambiental dels veïns.

Aquest bufador és una mica car perquè al ser elèctric necessita dues bateries.

* Taules i carro festa major.

Aquest material és d’utilitat per a la festa major, però també serà d’utilitat per a les altres festes que es realitzen a Capellades.

Recordar que no solament tenim mancances de cavallets sinó que les darreres taules es vam comprar cap a l’any 2000 i necessiten ser renovades.

Hi ha dates en què en certes festes, com les que celebren les escoles, anem molt curts de material i això ens fa patir, perquè en els municipis veïns també celebren aquestes festes i no ens poden cedir el seu material.

Entén que aquest material ens ha de servir per als propers deu anys, quinze anys si els tractem i cuidem bé.

Aquesta és la proposta que presentem i per la que demana el vot favorable dels grups municipals per tirar endavant aquestes actuacions.

**Grup Municipal VdC-CUP,** demana que es votin per separat cada una d’aquestes habilitacions, perquè si no ens veurem obligats a votar en contra ja que està d’acord amb alguna d’aquestes actuacions, però amb altres no.

VdC-CUP té dubtes amb alguna d’aquestes modificacions corresponents a la partida de despeses d’imprevistos.

Aquesta partida d’imprevistos tal com diu el seu nom està prevista per a la realització d’actuacions urgents i necessàries tal com es va comentar en els pressupostos que no fa gaire vam aprovar, cada una d’aquestes actuacions són inversions i considerant que el pressupost s’ha aprovat fa poc, entenem que aquesta proposta respon a una manca de previsió, perquè no deixen de ser unes actuacions rellevants.

Estem parlant d’uns imports de cinc mil, quatre mil, vuit mil euros, que s’hauran de treure d’una partida de la que, reiteradament, a l’aprovació del pressupost municipal de l’exercici 2014, es va dir que havia de tenir una consignació alta per qüestions que poguessin presentar-se d’una manera urgent.

No s’oposen al turbímetre de l’aigua considerant que la seva adquisició té una relativa urgència.

VDC-CUP veu una certa contradicció en el fet d’utilitzar la partida d’imprevistos per comprar taules i cadires, no obstant creu que és una bona inversió que ajuda, modernitza i amplia tot aquest material que té l’Ajuntament, aquesta és una inversió que s’havia d’haver fet, poc a poc, cada any.

Dins de la contradicció, entenem que la compra d’aquest material hauria d’haver-se pressupostat a inversions, podem entendre que és una cosa que el poble necessita, necessitarà ara i demà passat, per tant entén que pot tirar endavant.

En el tema del bufador i amb la mateixa lògica que acabem d’expressar, entenem que no és una necessitat urgent, que s’havia d’esperar al final de l’exercici.

La inversió de 120.000 € en una màquina que finalment es va consignar en els pressupostos, en aquest aspecte l’Ajuntament ja està fent una gran inversió.

VdC-CUP entén que el bufador pot esperar, fins ara s’ha funcionat sense.

Podem esperar fins al final de l’exercici si aquesta partida és tan urgent com es va reiterar en l’aprovació dels pressupostos, si aquests ho permeten, doncs es compri.

En les actuacions del pàrquing estem a favor, traient de què s’havia d’haver fet abans l’alta de l’activitat.

En definitiva VdC-CUP està a favor de la realització de la compra del turbímetre de l’aigua i de les actuacions a fer al pàrquing de la plaça Catalunya.

S’abstindrien quant a la compra de taules i carro per a la festa major i votarien en contra de l’adquisició del bufador per a la màquina d’escombrar, indicant que si al final de l’exercici la partida d’imprevistos ho permet es podria adquirir.

VdC-CUP demana a l’equip de govern passar cada una d’aquestes modificacions per separat.

**Grup Municipal d’ERC**

**El Sr. Àngel Soteras i Largo**, demana disculpes perquè fins avui no ha fet arribar per email la seva postura sobre aquest tema, no obstant ERC va avisar que fins dimarts nit, dimecres matí no hauríem pres la nostra decisió.

Avui hem fet arribar la nostra postura, que contempla alguns dels argumentaris que ha manifestat el representant de VdC-CUP.

La postura d’ERC varia en funció de la inversió i també varia en funció de com s’ha parlat d’aquestes inversions.

ERC reconeix que en el tema de la inversió de l’aparcament, com s’ha indicat per part de l’Alcaldia, ja s’havia parlat en el moment d’aprovar el pressupost, per tant era una actuació de la que tots érem conscients, i que com no se sabia la quantia en el seu moment no es va poder pressupostar i és ara quan ho sabem que s’executarà a càrrec de la partida d’imprevistos.

Del turbímetre també hem fet saber a l’equip de govern que entenem que és una inversió urgent.

Entenem poc raonable, no tant per la quantia com per la inversió en si, la compra de taules i cadires, que s’hauria d’haver previst fa un mes o dos quan estàvem fent el pressupost.

L’equip de govern feia avinent a la resta de grups que no s’havia d’incloure masses inversions, perquè l’any era llarg i s’havia de tenir una partida d’imprevistos amplia per poder fer front a qualsevol urgència.

Tots vam estar d’acord amb aquesta proposta, però ara ens trobem que mes i mig després l’equip de govern proposa executar més de la meitat d’aquesta partida d’imprevistos, amb una inversió, que com ha dit l’Alcaldia, en la compra de taules i cadires perquè les existents són de l’any 2000, per tant no és massa acceptable dir que la compra d’aquest material a l’any 2014 és un imprevist, en el pressupost es podria haver previst parlar de la seva incorporació.

No estem d’acord amb aquest procediment, els hi sembla més raonable que si al mes d’abril, maig no es va detectar aquesta urgència, ni es va proposar en cap moment als grups de l’oposició, d’incloure-ho en el pressupost, doncs no deu ser tant urgent i imprescindible.

ERC considera que l’adquisició d’aquest material és una cosa bona i per tant proposa que no s’aprovi ara, anem fent corre l’any, i segons evolucioni aquest no executem aquesta partida d’imprevistos, que era per imprevistos, doncs bé no ens tanquem en fer més endavant aquesta compra en una posterior modificació de crèdits.

ERC considera que ara dels 36.818,00 € que ara fa mes i mig l’equip de govern considerava innegociables reduir-les, perquè calia tenir una quantitat substanciosa per fer imprevistos, i ara ens anem a gastar 18.809,57 €; 8.100,95 € concretament en aquesta inversió, deixant lligat a l’Ajuntament de peus i mans per als cinc mesos que queden.

Per tot això ERC ha fet la seva proposta, no li semblava malament aquesta inversió, però entén que ara no és el moment, tenint en compte que fa un mes i mig tampoc era el moment ni es va comentar per part de ningú.

En el cas del bufador la reflexió també és similar, no és tant que no els hi sembli bé fer aquesta inversió, però si que amb la reflexió que hem fet tots plegats de què ens semblava molt car i que se’ns ha explicat.

S’ha fet fer l’informe per tot un arquitecte municipal, vol recordar que fa com cosa de fa sis mesos el grup d’ERC va demanar un informe sobre els costos d’una actuació urbanística i no s’ha pogut fer mai, en canvi dediquem l’arquitecte municipal a fer informe sobre la conveniència de bufadors.

Abans de decidir sobre quin bufador hem d’elegir fem un informe, sobre els decibels i el consum d’altres i després aprovem la compra d’un bufador, però amb una sola proposta, un informe i un pressupost no dóna massa marge per fer una tria responsable.

Si la modificació de crèdit fos per a l’adquisició del turbímetre i l’arranjament de l’aparcament, ERC votaria a favor.

De manera que les altres dues actuacions incloses en aquesta modificació s’aprovessin en una posterior modificació, però si ara es proposa aprovar la modificació de crèdits proposada per l’equip de govern, ERC votarà en contra.

**Grup Municipal del PSC**

**El Sr. Aarón Alcázar i Gutiérrez,**  En aquesta modificació hi ha quatre actuacions, el grup municipal PSC no s’oposa a la realització de l’arranjament del pàrquing de la plaça Catalunya, entén que és una actuació prou necessària i la seva urgència està prou justificada.

També estan d’acord amb l’adquisició del turbímetre, però quant a les taules i bufador no estan d’acord,

Fa poc vam aprovar el pressupost, i ara ja volem disposar de la meitat de la partida d’imprevistos.

L’adquisició de les taules és urgent, però si no s’ha renovat des del 2000, aquest imprevist no queda justificat.

El tema del bufador, se’ns ha explicat perquè és convenient l’adquisició d’aquest bufador, però no ens queda clar per què s’ha de comprar en concret aquest aparell de bufador i no un altre.

No veu necessari fer ara aquesta despesa per aquest motiu demana que les actuacions incloses en aquesta modificació es votin per separat.

**El Sr. alcalde, Marcel·lí Martorell i Font,**  indica que aquesta modificació de crèdit es passarà a votació tal com s’ha presentat, considera que es necessari comprar el bufador com a eina per la neteja d’aquest municipi, tenim moltes queixes sobre la neteja dels nostres carrers.

Les taules i cadires, tenim les festivitats que tenim a el calendari i per tant si no tenim aquest material l’anirem a llogar, no podem fer altra cosa.

El que es planteja en aquesta modificació no és cap caprici`.

**Passada a votació** la modificació del pressupost 2/2014 per transferencia de crèdits**:**

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López, Anna Gabarró i Bartrolí.

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

Vots en contra Srs.:

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

S’abstenen Srs.:

---

**El Sr. alcalde, Marcel·lí Martorell i Font,**  agraeix els vots favorables, aquesta modificació de crèdits que permetrà tirar endavant les actuacions incloses en la mateixa.

1. **CONVOCATÒRIA SUBVENCIONS JOVENTUT.**

El Sr. alcalde, Marcel·lí Martorell i Font, indica que l’equip de govern tenim el compromís de presentar la convocatòria de subvencions destinades al jovent de Capellades d’acord amb el que es va consensuar en l’aprovació dels pressupostos d’aquest any.

En aquest Ple presentem aquesta convocatòria i ens comprometem a resoldre-la al més aviat possible.

VdC-CUP va plantejar un dubte, sobre els criteris de valoració, la base vuitena, creu que hi havia un error, ja que deia fins a una puntuació del 50% i havia de dir 50 punts.

L’import de la subvenció total ascendeix a 2.500,00 €.

**Grup Municipal de VdC-CUP**

**El Sr. Aleix Auber i Àlvarez** manifesta la seva satisfacció per aquesta proposta d’acord que va ser proposada pel grup de VdC-CUP per a l’aprovació dels pressupostos municipals 2014.

La intenció d’aquesta convocatòria de subvencions és revitalitzar la base social de la vila i estendre una mà des de la institució, tenint en compte que en els darrers anys l’Ajuntament havia deixat de convocar subvencions destinades al jovent perquè presentessin les seves iniciatives, per iniciar-se uns i per mantenir-se altres.

Quant a les bases i tal com ha comentat el Sr. Marcel·lí Martorell i Font vam formular una sèrie de dubtes que s’han resolt, podríem haver afinat més les bases, però en principi li semblen correctes.

Vam demanar a l’equip de govern el seu compromís perquè s’alleugerís la tramitació i resolució d’aquesta convocatòria.

El Sr. Aleix Auber i Àlvarez manifesta de nou la seva satisfacció perquè aquesta proposta de VdC-CUP en els pressupostos d’aquest any vegi la llum i que entre tots la fem possible.

**Grup Municipal d’ERC**

**Sr. Àngel Soteras i Largo,** ERC també donarà suport a les bases proposades, únicament recordar la reflexió del seu grup que no trobava malament la proposta afegida de VdC-CUP, de què hi hagués algun tipus d’informació pública sobre la convocatòria, les condicions per accedir-hi, però no veien clar que fos un condicionament inexcusable, no veien que fos un requisit, precisament perquè era complicar la vida als beneficiaris de l’actuació.

Trobem bé les bases, trobem bé que hi hagi un acte informatiu, però que aquest no sigui un requisit imprescindible previ perquè corri l’expedient.

**Grup Municipal del PSC**

**Sr. Aarón Alcázar i Gutiérrez.** El grup municipal del PSC votarà a favor és una convocatòria de subvencions destinades al jovent prou necessàries.

També considera necessari que aquesta convocatòria es trameti amb la màxima celeritat per no perjudicar als possibles beneficiaris tenint en compte lo avançat que està el calendari d’aquest any.

**Sr. Marcel·lí Martorell i Font,**  aquest és el compromís que hi ha, tenint en compte que són unes bases dirigides al jovent, farem difusió a través de les xarxes socials que a vegades són més efectives i arriba més ràpidament.

El Sr. alcalde, Marcel·lí Martorell i Font, dóna compte al Ple de les bases específiques reguladores a la convocatòria de subvencions destinades al jovent de Capellades:

***BASES ESPECÍFIQUES REGULADORES DE LA CONVOCATÒRIA DE SUBVENCIONS DESTINADES AL JOVENT DE CAPELLADES.***

***CLÀUSULES***

***Primera.- Objecte de la convocatòria.***

*L’objecte de les presents Bases és regular i definir les condicions i els procediments per sol·licitar, obtenir i justificar les subvencions que en matèria de joventut atorgarà la Regidoria de Cultura de l’Ajuntament de Capellades.*

*Les subvencions atorgades no generen cap dret per a l’obtenció d’altres subvencions en anys posteriors i no es poden al·legar com a precedent.*

***Segona.- Conceptes subvencionables.***

*Podran acollir-se a aquestes subvencions tots aquells programes relacionats a l’ àmbit d’activitats destinades al jovent de Capellades.*

***Tercera.- Import de la subvenció.***

*L’import total a subvencionar és el previst a la partida 3230 48000 del pressupost general de l’Ajuntament per l’execució 2014. Per un import de 2.500 €.*

***Quarta. Destinataris***

*Podran ser destinataris de les subvencions previstes en aquesta convocatòria les següents persones o entitats:*

*-Les persones físiques o públiques que promoguin propostes que compleixin els requisits establerts en aquesta normativa.*

*-Les entitats i associacions sense finalitat de lucre, domiciliades al municipi, que realitzin activitats d’interès municipal i es trobin legalment constituïdes i inscrites als organismes competents.*

*No podran obtenir la condició de beneficiari les persones o entitats en les quals concorri alguna de les circumstàncies recollides a l' article 13.2 de la Llei 38/2003, de 17 de novembre, general de subvencions.*

*Les entitats i associacions sense finalitat de lucre que l' any 2014 signin amb l' Ajuntament de Capellades un conveni regulador d'una subvenció nominativa inclosa en el pressupost municipal de 2014 per portar a terme els seus programes anuals d' activitats, no podran obtenir una subvenció dins d'aquesta convocatòria de subvencions per les activitats/programes inclosos en el conveni regulador de la subvenció nominativa.*

*No es podran concedir subvencions de despeses destinades a inversions, funcionament i activitats que no tinguin, directa o indirectament, un caràcter obert.*

***Cinquena.- Sol·licituds.***

*Les sol·licituds hauran de presentar-se amb la documentació requerida al Registre d’Entrades de l’Ajuntament de Capellades, situat al C/ Ramon Godó, 9, de dilluns a divendres de 9:00 a 15:00 hores.*

*Els peticionaris hauran de presentar la sol·licitud dins el termini fixat en la corresponent convocatòria, acompanyada de la documentació següent:*

*a) Instància individualitzada per a cada activitat o programa d’activitats, signada pel peticionari o, en el cas de les persones jurídiques, pel President/a de l’Entitat o per qui tingui conferida la delegació degudament acreditada, en la qual es farà constar el programa o activitat per als quals se sol·licita la subvenció.*

*b) Memòria explicativa de la proposta.*

*c) Certificat expedit pel Secretari/a de l’Entitat acreditatiu de l’acord de l’Òrgan de Govern pel qual es decideix la formulació de la sol·licitud, si es procedent.*

*d) Projecte detallat i pressupost total desglossat de l’activitat per realitzar i per a la qual se sol·licita subvenció.*

*e) Certificació acreditativa d’estar legalment constituïdes i inscrites als organismes competents.*

*f) Fotocòpia autenticada del DNI, en el cas de les persones físiques.*

*g) Dades bancàries del compte on, si és subvencionada l’activitat proposada, es podrà transferir l’import de la subvenció.*

*h) Declaració jurada acreditativa de les subvencions sol·licitades, amb expressa menció de les concedides en relació amb l’activitat subvencionable dins el mateix exercici econòmic o, si no n’hi ha, acreditativa de no haver percebut ni haver sol·licitat cap subvenció.*

***Sisena.- Terminis.***

*El termini per a la presentació de les sol·licituds d’aquesta convocatòria finalitza al cap de 20 dies naturals de la publicació oficial i el termini per ser resoltes serà de 30 dies naturals a partir de la data de finalització del termini de presentació.*

*En el cas que la documentació fos incorrecta o incompleta, la Regidoria de Cultura reclamarà la rectificació o la informació necessàries. Si en el termini de 10 dies hàbils l’interessat no fa la rectificació demanada, se li tindrà per desistida de la seva petició.*

***Setena. Òrgans competents.***

* *Instrucció: Regidoria de Cultura i Joventut de l’Ajuntament de Capellades.*
* *Debat, anàlisi i proposta: Comissió Qualificadora, formada per:*
  + *President 🡪 Regidora de Joventut*
  + *Vocal 🡪 Tècnica de l’Àrea de Joventut.*
  + *Secretari 🡪 Secretària de l’Ajuntament o funcionari en el que es delegui.*
* *Resolució de la concessió: Ple de l’Ajuntament*

***Vuitena.- Criteris de valoració.***

*Les propostes presentades seran avaluades per la Comissió qualificadora de la Regidoria de Cultura i Joventut, que determinarà la puntuació adquirida en aquests criteris específics.*

*Per valorar en un 100%, qualsevol proposta presentada, aquesta haurà d’obtenir una puntuació màxima de 50 punts, segons el següent barem:*

1. *La innovació i la creativitat. Fins a 10 punts.*
2. *Projectes que ofereixin recursos de desenvolupament per a joves, Fins a 10 punts.*
3. *Actuacions de lleure alternatiu per a infants i joves. Fins a 20 punts.*
4. *Altres aspectes específics a valorar. Fins a 10 punts.*

*Per tal que el projecte sigui valorat i pugui obtenir subvenció, caldrà obtenir una puntuació mínima de 25 punts.*

***Novena.- Justificació***

*Un cop resoltes les subvencions s’efectuarà l’ingrés del 70 %€ de l’import atorgat. El 30% restant s’ingressarà un cop justificat el total de l’import concedit per a les activitats. Les justificacions s’hauran de lliurar al cap de 30 dies naturals de la celebració de l’activitat subvencionada (en el cas que les activitats subvencionades es realitzin el darrer mes de l’any, es podrà sol·licitar una pròrroga del termini de justificació que finalitzarà el 30 de gener de l’any següent a la convocatòria). Un cop transcorregut aquest termini sense que la justificació s’hagi produït, es procedirà al tancament de la convocatòria i a la revocació dels ajuts no justificats.*

*La justificació es realitzarà aportant la següent documentació al registre municipal:*

*a) Memòria detallada de l'activitat realitzada.*

*b) Instància subscrita pel President de l'Entitat o peticionari particular dirigida a l'Alcalde de l'Ajuntament, sol·licitant el pagament de la subvenció.*

*c) Declaració jurada del beneficiari acreditativa que les factures que es presentin com a justificants s'han aplicat a l'activitat subvencionada.*

*d) Factures originals o fotocòpies compulsades pel Secretari General de l’Ajuntament per l’import subvencionat.*

*e) Un exemplar de tota la documentació impresa generada per l'activitat i a on consti la col·laboració de l’Ajuntament.*

*La justificació s’ha de realitzar en funció dels projectes i dels pressupostos presentats amb anterioritat.*

*No s’acceptaran factures amb conceptes que no tinguin a veure o que no vagin a nom de l’entitat.*

*Quan el beneficiari de la subvenció concedida no justifiqui la totalitat de la despesa, s’entendrà que la resolució de concessió resta parcialment sense efecte en la quantitat no justificada.*

*L’òrgan concedent iniciarà un procediment de reintegrament de les prestacions econòmiques concedides i abonades indegudament quan concorrin les situacions descrites a l’art. 37 de la Llei 38/2033 de 17 de novembre.*

*Si no s’executa l’activitat, l’import subvencionat ja abonat s’haurà de retornar.*

*El pagament no es realitzarà si l’entitat té algun deute pendent amb l’administració.*

*Capellades, juliol de 2014*

El Sr. alcalde, Marcel·lí Martorell i Font; proposa al Ple de la Corporació l’adopció dels següents acords:

**Primer.** Aprovar les bases especifiques reguladores de la convocatòria de destinades al Jovent de Capellades per l’exercici 2014.

**Segon.** Aprovar simultàniament la convocatòria pública per la presentació de sol·licituds, obtenció i justificacions de subvencions atorgades per la Regidoria de Cultura i Joventut de l’Ajuntament de Capellades.

L'eficàcia de la convocatòria restarà condicionada al fet que no es presentin al·legacions contra les bases específiques i l'estimació de les quals hagi de comportar un canvi en les seves determinacions.

**Tercer.** Sotmetre a informació pública les bases específiques reguladores per la concessió de subvencions destinades al Jovent de Capellades, pel termini de vint dies hàbils, mitjançant anunci que es publicarà en el Tauler d’Anuncis de l’Ajuntament i en la web municipal www.capellades.

En el supòsit que durant el termini d'informació pública no es formulin al·legacions i/o reclamacions, les bases quedaran aprovades definitivament.

**Quart.** Autoritzar la despesa derivada de la convocatòria, d'acord amb les bases i fixar la dotació pressupostària, d'import màxim dos mil cinc-cents euros (2.500,00 €), amb càrrec a l'aplicació pressupostària 2014,3230 48000.

**Passat a votació**  resta aprovat per la unanimitat dels tretze regidors assistents al Ple, dels tretze que componen de dret aquesta corporació.

1. **PRECS I PREGUNTES**

**ALCALDIA**

Visita del Conseller del Departament d’Interior de la Generalitat de Catalunya.

El Sr. alcalde, Marcel·lí Martorell i Font, informa que demà ens visitarà el conseller del Departament d’Interior de la Generalitat de Catalunya, Sr. Ramon Espadaler i Parcerisas per signar els convenis del SIPCAP i RESCAT, el rebrem demà a dos quarts de deu a la Biblioteca del Museu Molí Paperer.

Tots hi sou convidats.

Visita del President de la Generalitat de Catalunya

El Sr. alcalde, Marcel·lí Martorell i Font, informa que el proper dia 15 de juliol ens visitarà el President de la Generalitat, el Molt Honorable Sr. Artur Mas i Gavarró amb motiu del tres-cents aniversari de l’empresa Vilaseca.

El Sr. alcalde, Marcel·lí Martorell i Font, manifesta la seva satisfacció per tenir a Capellades una empresa tricentenària, així com per la visita del President de la Generalitat de Catalunya a Capellades per celebrar aquest esdeveniment.

El Sr. alcalde demana als grups municipals que tots els regidors que puguin, si pot ser tot el Consistori, rebem protocol·làriament al President de la Generalitat de Catalunya, que fins ara no havia visitat oficialment a Capellades.

**Grup Municipal VdC-CUP**

**Sr. Aleix Auber i Àlvarez**, pregunta si és farà alguna actuació per a la neteja de la Bassa.

**El Sr. alcalde, Marcel·lí Martorell i Font,**  li respon que s’està fent, creu que en aquest sentit ha millorat la Bassa.

**El Sr. Aleix Auber i Àlvarez**  pregunta quines actuacions s’han fet.

**Sr. Alcalde, Marcel·lí Martorell i Font,** hi ha un treballador de l’Ajuntament, el responsable de la piscina que cada matí fa la neteja de la Bassa, al menys durant un quart d’hora.

El Sr. Marcel·lí Martorell i Font creu que amb un quart d’hora cada dia, al matí, es suficient per la neteja de la Bassa.

És important demanar civisme per part de les persones que llencen brutícies a la Bassa, per molt que netegem si a la vegada els nostres ciutadans no es comporten com voldríem comportar-nos tots a casa nostra, no farem res.

**El Sr. Aleix Auber i Àlvarez** s’alegra de què es faci la neteja dia a dia.

**Grup Municipal d’ERC. Peixos de la Bassa**

**La Sra. Núria Mora i Díaz**  pregunta si es trauran els peixos de la Bassa, si es buida la Bassa.

**El Sr. alcalde, Marcel·lí Martorell i Font,**  l’informa que l’Ajuntament ha demanat l’ajut de la Generalitat perquè ens doni un cop de mà, quan s’hagi buidat la Bassa, per treure abans els peixos i ens ha comunicat la seva predisposició per donar-nos un cop de mà en aquest aspecte.

**Grup Municipal d’ERC. Avinguda Maties Guasch**

**El Sr. Àngel Soteras i Largo**  indica que se’ls ha informat que a l’avinguda Maties Guasch baixant, a l’alçada de la botiga Guasch, a mà dreta, hi ha des de fa temps un clot gran, una mica perillós. A l’altra banda, a la vorera pujant hi ha algun més petit, però el greu és el que està a mà dreta i des de fa temps.

**C/ TARRAGONA**

S’han arreglat algunes tapes de la via pública que s’estaven enfonsant i ens han comentat que al c/ Tarragona hi ha un parell de tapes en les que l’enfonsament comença a ser notori i preocupant, i ja que s’estan fent reparacions d’aquest tipus que aquests també es facin en aquests carrers que estan més apartats.

**Retirada de cartells d’obres subvencionades**

**El Sr. Àngel Soteras i Largo**  indica que ha observat que s’han començat a treure els cartells d’obres que ha fet l’Ajuntament històricament i que no es treien mai com és el de les reparacions del poliesportiu, que s’ha retirat.

Però queden altres dels que obligava a posar el govern espanyol.

Sap que per normativa, s’han de deixar un cert temps, però no sap quants són.

Els del “plan Zapatero” són del 2008, 2009 pregunta si ja està caducat o no, seria convenient treure’ls per afavorir l’ornat públic

**El Sr. alcalde, Marcel·lí Martorell i Font,**  intueix que ja es poden treure.

**ALCALDIA – DIPUTACIÓ**

La Diputació de Barcelona s’ha compromès a fer-nos un estudi energètic del poliesportiu, ja ho havíem demanat al Catàleg, que ens informarà sobre l’estalvi energètic que s’ha de fer al Poliesportiu.

La Diputació també ens ha concedit la redacció d’un pla d’autoprotecció a l’àmbit del poliesportiu.

Ens ha concedit la redacció d’aquest Pla no solament perquè al Poliesportiu es realitzen activitats esportives, sinó que per alguna activitat no esportiva, com és el carnaval, sinó no ens ho haguessin concedit.

La redacció de l’estudi energètic del poliesportiu té un cost de 3.000 €, i la del Pla d’autoprotecció del poliesportiu un cost de redacció de 3.500,00 €.

La realització d’aquests estudis els faran dues auditories diferents que contacta directament la Diputació de Barcelona.

**Pintura Vial**

El Sr. alcalde indica que s’ha millorat la pintura vial dels carrers, tal com es reclamava a l’Ajuntament.